1. *Az ember tragédiája könyvdráma, elsősorban olvasásra szánt irodalmi mű.*

Támogató érvek:

Az ember tragédiája komplex kérdéseket, elgondolkoztató témákat tárgyal, az eszmék megértése nehéz, súlyos mögöttes jelentéssel bírnak a színek. Érdemes megszakítani. Például feldolgozza a bűnbeesés parafrázisát is.

A formai sajátosságait figyelembe véve a mű túl hosszú terjedelmű ahhoz, hogy a fiatalok számára egy jól követhető előadássá konvertálják. A színészek számára nehéz feladat lehet egy ilyen hosszúságú mű előadása, emellett Madách összetett nyelvezete sem könnyíti meg a dolgukat.

Madách drámája abból a szempontból is egy nehéz előadás, hogy nyolc különböző környezetben (pl.: Róma, Athén, Jégvilág) játszódik, így bonyolult a helyszín változtatásokat kivitelezni.

Ellenérvek:

Ahogy már korábban is említettük a mű nehéz témákat dolgoz fel, olvasása ezáltal fárasztó. Színpadon látva a történet nemcsak figyelem és érdeklődés fenntartóbb, hanem a történet megértése is könnyebb. Ezt a Bánk bánnal kapcsolatos saját tapasztalatainkkal tudjuk igazolni.

Az által, hogy színházi eladásként látjuk, az érzelmek érthetőbbé válnak, közelebb kerülünk a műhöz és a szereplőkhöz is. Madách drámája nem foglalkozik az érzelmek leírásával, pedig fontos szerepet játszanak.

A színművészet a Tragédiát hanghatásokkal, mozdulatokkal és arckifejezésekkel (mimika, artikuláció) színesebbé, erőteljesebbé, hatásosabbá tudja tenni. Van a műben hely a különböző rendezők ötleteihez, perspektíváikhoz, interpretációjukhoz.

1. *A bibliai keretszínek másodlagosak a történeti vagy álomszínekhez képest.*

Támogató érvek:

Az utolsó szín kivételével nem jelenik meg a keretszínekben a mű fő gondolata és alapkonfliktusa, ami nem más, mint Lucifer és Ádám kapcsolata és közös utazásai.

A mű főszereplője Ádám, az első színben nem is jelenik meg, ezzel szemben az Úr jelen van és aktívan tesz is a történethez. A keretszínek inkább Lucifer és az Úr vitáját írják le, ami a vitákat tekintve másodlagos szerepet tölt be.

A keretszínek passzívak, a történelmi színek aktívabbak és hangsúlyosabbak. A főbb történések és döntések, ezekben fogalmazódnak meg.

Ellenérvek:

A formai felépítést tekintve, egyenlő szinten állnak a többi színnel, közösen alkotnak egy közös egységet. Vegyük például Vörösmarty Mihály Szózatát ez a mű sem lenne a keretszínek nélkül egy ekkora irodalmi mű.

A keretszínek felveszik a bevezetés, illetve befejezés feladatát. Felvezetik, majd később levezetik a művet. Fontos szerepük van a kerek egész megalkotásában.

Inkább, hogy elsődlegesek, hiszen nemcsak eszmék vannak jelen, hanem bennük fogalmazódnak meg a főbb kérdések, küldetések is, amiket a mű cselekménye tárgyal.

1. *Lucifer célja, hogy az álmai látomásával öngyilkosságba kergesse Ádámot!*

Támogató érvek:

A mű folyamán Lucifer szándéka tisztává válik. Többször is érzékelhető célja, az utolsó színben ezt ki is mondja- „… következetes voltán bámuland a sorsunk, mely házasságot, halált, bűnt és erényt arányosan vezet, hitet, őrűlést és öngyilkolást.” Ádám válasza- „… mi eszme villant meg fejemben… előttem e szirt, és alatta mély: egy ugrás, mint utolsó felvonás…”

Habár Lucifer próbálja leplezni boldogságát, örül annak, amikor Ádám csalódik és még egy lépéssel közelebb kerül ahhoz, hogy végleg feladja- „… és sírni fogsz majd, látva, hogy mi dűre, míg én kacaglak.”

Lucifer célja Isten világának megdöntése, be akarja bizonyítani, hogy a teremtés nem tökéletes és ezt az első ember öngyilkosságával el tudná érni.

Ellenérvek:

Ádám már az első történelmi szín után elég instabil az öngyilkossághoz, Lucifer mégsem kényszeríti drasztikus lépésekre.

A negyedik színben Lucifer az előre elvártakkal ellentétben úgy nyilvánult meg, hogy „…Halni térnék, megátkozván utánam a világot.” (Ádám) Lucifer- „Nem fogsz meghalni, bár átlátod egyszer, sőt újra kezdesz, régi sikereddel.”

Lucifer célja alapvetően nem Ádám öngyilkossága, hanem az, hogy az Úrral bármiféle módon beláttassa, hogy a teremtés nem tökéletes. Ádám korai halála egy lehetőség lehet Isten világának megdöntéséhez, hiszen ezáltal véget érne a civilizáció.

1. *Az egyiptomi színben Lucifer sarokba szorítja a nép iránt rajongó Ádámot.*

Támogató érvek:

Lucifer komolyan gondolja azt, hogy a nép számára szükséges és előnyös a rabszolgaság, Ádámra ezzel óriási nyomást rakva. „Pedig mély tenger a nép, bármi napfény sem hatja át tömét; sötét leend az, csak hullám ragyog, mit színe fölvet és mely hullám esetleg épp tevagy.” Ezzel Ádámot sarokba szorítja, hogy muszáj így döntenie.

Ádám nehéz helyzetbe keveredik, döntenie kell a saját megérzései és Lucifer között. Lucifer véleménye szerint a rabszolgaság pozitív, a népnek szüksége van egy vezetőre. „… Hisz a tömeg a végzet arra ítélt állata, mely minden rendnek malmán húzni fog, mert arra van teremtve...” Ádám kérdezi- „Miért jajgat hát, mintha fájna néki a szolgaság? Lucifer- „Fáj, bár, nem tudja mi. Mert minden ember uralomra vágy…”

Lucifer manipulációja, amit a könyv folyamán célja eléréséhez használ, ebben a színben erősen megmutatkozik.

Ellenérvek:

Lucifer csupán figyelmeztetni akarja Ádámot, hiába akarna a népnek jót tenni, ők a hatalommal visszaélnének, nem tudják, hogy mi helyes számukra.

Lucifer feladata miniszterként Ádám tanácsokkal való ellátása: Konkrét parancsot nem ad, csupán a véleményét mondja el, nem célja Ádámot sarokba szorítani.

Teljesen más szemszögből megközelítve, a szín egy nyílt csarnokban játszódik, nincs sarok, amelybe be lehetne szorítani.

1. *A konstantinápolyi szín végén Ádám kiábrándul mindenféle küldetésből.*

Támogató érvek:

Ádám egyre fáradtabb, egyre csalódotabb, egy eszmék nélküli világba vágyik. „Kifáradtam- pihenni akarok.”

Teljesen kiábrándul az emberi viszonyokat/ kapcsolatokat foglalkoztató küldetésekből. A következő színben egy teljesen más perspektíva jelenik meg: a prágai színben Ádám a tudományokba menekül, ami nagyban különbözik az előző eszméktől.

Ádám viselkedésén már érezhető, hogy nehezen bírja a folyamatos csalódásokat. Pihenni akar, kezdi úgy érezni, hogy egy eszmék nélküli világban csalódás sem lenne.

Ellenérvek:

Ádám nem ábrándul ki a küldetésekből, a történet folytatódik, újabb színek és további eszméket ismerhetünk meg.

Habár már jóval csalódotabb, mint utazásai kezdeténél volt, viszont ugyanúgy reménykedve halad tovább. Ádám nem ábrándul ki csupán csalódik. Ez szükséges a történet tovább haladásához, új eszmék, szemléletek megismeréséhez.

Ezenkívül a csalódások is az élet része, mindenki hibázik és igazán ezekből tanulunk és ezek segítik elő a fejlődést is. Ádám nem kiábrándul, hanem ezen a tanuló szakaszon megy keresztül.